Bulls avgjorde i siste sekund
Bulls spilte uten sin skadde superstjerne Derrick Rose for sjette kamp på rad og manglet også Joakim Noah i annen halvdel etter at han ble utvist i 2. periode, men tok likevel en ny seier og ble først til 40 seirer i årets sesong. Med seieren er Bulls også første lag som har sikret sluttspillplass. Når Bulls vinner slike møkkakamper som dette så er de dømt til å få first seed. Deng satte inn returen etter at James Johnson blokkerte CJ Watsons forsøk. Først etter videogjennomgang kom dommerne til at skuddet forlot Dengs hånd før tiden var ute. - Jeg så lyset tennes etter at jeg skjøt, men jeg visste ikke hvor nær det var. Toronto spilte bra, men vi fant en måte å vinne, sa Deng. Carlos Boozer førte an for Bulls med 24 poeng og 10 returer. Deng noterte også dobbelt-tosifret med 23 poeng og 10 returer.I Houston slet Dirk Nowitzki offensivt på dagen da han passerte Charles Barkley og inntok 19.-plass på listen over tidenes mestscorende NBA-spillere, men Jason Terry tok ansvar og løftet tittelforsvarer Dallas Mavericks til 101-99 over Houston Rockets. Terry scoret 14 av sine 24 poeng i siste periode og forlengningen. Nowitzki endte med 31 poeng, men han traff ikke i kampens 16 siste minutter. - Dette var sesongens viktigste seier for oss, sa Mavericks-trener Rick Carlisle etter at laget brøt en tapsrekke på to kamper og holdt seg inne på sluttspillplass. Nowitzki er oppe i 23.758 poeng, ett mer enn Barkley. - Charles har alltid vært helten min, sa tyskeren. Tyson Chandler scoret 15 poeng og tok 17 returer da New York Knicks tok sin sjette seier på sju kamper under trener Mike Woodson. Detroit Pistons ble slått 101-79, og Knicks økte forspranget til Milwaukee Bucks i kampen om siste sluttspillplass i Eastern Conference. Bucks tapte nemlig 104-125 hjemme for Indiana Pacers i en kamp der begge lag spilte sin tredje kamp på like mange dager.
Luol Deng scoret vinnerpoengene i siste sekund da Chicago Bulls slet seg til 102-101-seier over Toronto Raptors i NBA.